“Arvoh-shahar”ga aylangan Sharm-ash-Shayx (foto)

Rossiya samolyoti bortida amalga oshirilgan terakt Misr sayyohlik sohasiga jiddiy zarba bo‘lib tushdi. “Arab bahori” sabab yiliga 15 milliondan 9 milliongacha tushib ketgan sayyohlar soni yanada kamayib ketdi: Misrga reyslarni, xususan, British Airways va EasyJet bekor qildi, o‘n minglab rossiyalik sayyohlar Sinay yarimorolidagi kurortlardan evakuatsiya qilindi.
Fotosuratchilar Andrea va Magda bir necha oyni Misrning kurort mintaqasida o‘tkazib, sayohatchilar oqimi qanday tinib qolganini fotolarga hujjatlashtirdi. Antropolog Mark Oje Misr kurortlarini mahalliy hayotdan ajratib qo‘yilgan “sun’iy olam” deb atadi.
Fotosuratchilarning obyektivlariga kimsasiz savdo markazlari va plyajlar, qarovsiz tuyalar hamda tomoshabinlar va mijozlar bo‘lmasa-da, o‘zi ishini davom ettirayotgan mahalliy aholi tushgan. Original fotosuratlarni 17-yanvarga qadar Parijdagi “Yevropa fotosuratlar uyi”dagi ko‘rgazmada tomosha qilish mumkin, deb yozadi TJournal.
Ayni vaqtda, Misr sayyohlik sohasidagi vaziyatni umidsiz, deb bo‘lmaydi: 30 noyabr kuni Buyuk Britaniya va Misr britaniyalik sayyohlarni Sharm-ash-Shayx kurortlariga eltish bo‘yicha birgalikdagi tayyorgarlikni yakunlagani ma’lum bo‘ldi.